**Z m l u v a o  d i e l o**

(Monitorovací systém pre energetické hospodárstvo

Banskobystrického samosprávneho kraja)

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**číslo objednávateľa: číslo zhotoviteľa:**

(ďalej ako „Zmluva“)

medzi nasledovnými zmluvnými stranami:

**Objednávateľ:**

Meno: **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky v zmysle zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Mgr. Ondrej Lunter, predseda Banskobystrického samosprávneho kraja

Osoby oprávnené rokovať

v technických veciach: Ing. Róbert Jány, vedúci oddelenia informačných technológií Úradu Banskobystrického samosprávneho kraja, Ing. Juraj Šipula, odborný referent – energetik Úradu Banskobystrického samosprávneho kraja

IČO: 37828100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Telefón/ fax: +421 (0)48 4325 111;

E mail: [podatelna@bbsk.sk](mailto:podatelna@bbsk.sk);

(ďalej ako **„Objednávateľ“**)

a

**Zhotoviteľ:**

Obchodné meno: **............................**

Sídlo: ...............................

Právna forma a zápis v registri: ......................

Štatutárny orgán: ..............................

Osoby oprávnené jednať

v technických veciach: .................

IČO: ..................

DIČ: .................

IČ DPH : ...................

Bankové spojenie: ..............

Číslo účtu/IBAN: .....................

Telefón/ fax: ...................

E mail: ...........................

(ďalej ako **„Zhotoviteľ** a spolu s Objednávateľom ďalej ako**„Zmluvné strany“**)

# Čl. I.

# Úvodné **ustanovenia**

1. Táto Zmluva je uzavretá na základe verejného obstarávania, ktoré uskutočnil Objednávateľ ako výsledok zadávania nadlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“), vyhlásenej oznámením o vyhlásení verejného obstarávania zverejneného vo Vestníku verejného obstarávania č. ...... dňa ...... pod zn. oznámenia ...... na predmet zákazky s názvom: „**Monitorovací systém pre energetické hospodárstvo**“**.**
2. Cieľom tejto Zmluvy je dodanie a implementácia Monitorovacieho systému pre energetické hospodárstvo Banskobystrického samosprávneho kraja (ďalej len **„Monitorovací systém BBSK“**), ktorý umožní zber, vyhodnotenie, zobrazenie dát o spotrebe energií v rámci budov organizácií v zriaďovateľskej pôsobnosti Banskobystrického samosprávneho kraja (ďalej aj ako **„BBSK“**) vrátane hlavnej budovy samotného Úradu BBSK a následné využitie týchto dát na riadenie správy budov vo vyššej kvalite. Z dôvodu nevyhovujúceho stavu súčasných monitorovacích zariadení dochádza zároveň k nákupu nových zariadení a odstráneniu starých zariadení za nové.  Monitorovací systém BBSK bude napojený na existujúce systémy, ktoré sú v súčasnosti využívané, bude prepájať viaceré dátové zdroje vrátane ich konsolidácie v lokálnych registroch pre poskytovanie informácií o spotrebách energií v rámci budov BBSK  širokej verejnosti.

Monitorovací systém BBSK bude spolufinancovaný z nenávratného finančného príspevku (ďalej ako „**NFP**“) poskytovanom zo zdrojov  Európskeho fondu regionálneho rozvoja v rámci Operačného programu Integrovaná infraštruktúra :

Prioritná os: 7. Informačná spoločnosť;

Investičná priorita: 2a) Rozšírenie širokopásmového pripojenia a zavádzanie vysokorýchlostných sietí a podpory zavádzania nastupujúcich technológií a sietí pre digitálne hospodárstvo; 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva;

Špecifický cieľ: 7.4 Zvýšenie kvality, štandardu a dostupnosti eGovernment služieb pre občanov; 7.5 Zlepšovanie celkovej dostupnosti dát vo verejnej správe s dôrazom na otvorené údaje;

Kód výzvy: OPII-2021/7/17-DOP – Moderné technológie II;

1. Názov projektu: Energetický manažment BBSK;
2. Kód projektu: NFP311070CLN3.

# Čl. II.

# Predmet Zmluvy

1. Predmetom tejto Zmluvy je:
2. záväzok Zhotoviteľa na svoje náklady a na svoje nebezpečenstvo v dojednanom čase, s náležitou odbornou starostlivosťou, podľa pokynov Objednávateľa a podľa ostatných podmienok uvedených v tejto Zmluve vykonať a implementovať dielo s názvom – **Monitorovací systém pre energetické hospodárstvo**, v rozsahu a podľa požiadaviek definovaných v Prílohe č. 1 a v Prílohe č. 3tejto Zmluvy, a to vrátane nákupu nových meracích zariadení a ich inštalácie do vybraných budov uvedených v Prílohe č. 1, ako aj vrátane vyhotovenia datasetov umožňujúcich sprístupnenie zozbieraných údajov o spotrebe energií širokej verejnosti na webovom portáli BBSK a na portáli otvorených dát https://data.gov.sk (ďalej ako „**Dielo**“);
3. záväzok Objednávateľa prevziať riadne a včas vykonané Dielo podľa tejto Zmluvy od Zhotoviteľa a uhradiť Zhotoviteľovi cenu za Dielo dohodnutú v tejto Zmluve.
4. Vykonanie Diela podľa tejto Zmluvy pozostáva najmä, nie však výlučne, z nasledovných fáz/etáp:
   1. Fáza/etapa - Analýzy a dizajnu: pozostáva z vypracovania a dodania Detailného návrhu riešenia (ďalej tiež ako „**DNR**“) a plánu testov na overenie funkčnosti Diela (článok IV. ods. 1 tejto Zmluvy).
   2. Fáza/etapa - Nákup technických prostriedkov, programových prostriedkov a služieb (článok IV. ods. 2 tejto Zmluvy).
   3. Fáza/etapa - Implementácia a testovanie: pozostáva z vývoja a migrácie údajov a integrácie jednotlivých systémov, následné testovanie Diela, školenie personálu a dodanie dokumentácie k Dielu (článok IV. ods. 3 tejto Zmluvy).
   4. Fáza/etapa – Nasadenie a postimplementačná podpora: pozostáva z nasadenia Diela do produkcie a vyhodnotenie jeho funkčnosti a zároveň akceptačné testovanie Diela ako celku (článok IV. ods. 4 tejto Zmluvy).

# Čl. III.

# Miesto a čas odovzdania

1. Miesto odovzdania Diela je sídlo Objednávateľa (ďalej len „**Miesto odovzdania**“).
2. Zhotoviteľ je povinný plniť svoj záväzok vyplývajúci z čl. II. ods. 1 písm. a) a b) tejto Zmluvy v súlade s termínmi uvedenými v tomto článku Zmluvy.
3. Zhotoviteľ sa zaväzuje odovzdať Dielo do používania Objednávateľovi v lehote najneskôr do **8 (osem) mesiacov** od nadobudnutia účinnosti tejto Zmluvy (ďalej len „**Čas odovzdania Diela**“), (platí len v prípade schválenia žiadosti o NFP (ďalej len **„ŽoNFP“**) pre projekt s názvom: Energetický manažment BBSK zo strany Ministerstva investícií, regionálneho rozvoja a informatizácie Slovenskej republiky (ďalej len „**MIRRI SR**“)), tak aby bol dodržaný harmonogram projektu.
4. Zhotoviteľ sa zaväzuje vykonať a odovzdať Dielo ako celok v nižšie uvedených termínoch (míľnikoch):
   1. Zhotoviteľ sa zaväzuje dodať a odovzdať finálnu schválenú verziu **DNR** Diela Objednávateľovi v zmysle čl. II. ods. 2 bod 2.1 Zmluvy najneskôr do **4 (štyri) mesiacov** od nadobudnutia účinnosti tejto Zmluvy, s tým, že najneskôr 15 dní pred odovzdaním DNR bude finálna verzia DNR elektronicky zaslaná na schválenie Objednávateľovi;
   2. Zhotoviteľ sa zaväzuje v rámci fázy **Implementácie** Diela, v zmysle čl. II. ods. 2 bod 2.3 Zmluvy odovzdať Dielo vrátane príslušnej dokumentácienajneskôr **do 8 (osem) mesiacov** od nadobudnutia účinnosti tejto Zmluvy.
5. Za deň odovzdania Diela (ďalej ako „**Deň odovzdania Diela**“) sa pre účely tejto Zmluvy považuje deň odovzdania Diela (resp. niektorej jeho časti) podľa Zmluvy v Mieste odovzdania a zároveň podpísania zápisnice o odovzdaní a prevzatí Diela oboma Zmluvnými stranami (ďalej ako „**Zápisnica**“). Dňom odovzdania Diela prechádza na Objednávateľa vlastnícke právo k Dielu.

# Čl. IV.

# Spôsob vykonania Diela

Zhotoviteľ je povinný vykonať Dielo v zmysle tejto Zmluvy v nasledovných častiach:

1. **Vypracovanie a dodanie DNR v rámci fázy analýzy a dizajnu Diela vrátane návrhu Datasetov pre zdieľanie dát o spotrebe energií.** (čl. II. ods. 2 bod 2.1 Zmluvy)
   1. Na základe vykonanej detailnej analýzy je Zhotoviteľ povinný odovzdať Objednávateľovi finálnu verziu schváleného DNR;
   2. DNR musí byť vypracovaný v rozsahu podľa Prílohy č. 1 Zmluvy.
   3. DNR musí byť vypracovaný v slovenskom jazyku v elektronickej podobe (vo formáte MS WORD). Zhotoviteľ vyhotoví DNR v online verzii a v listinnej podobe v počte vyhotovení 2 (dva) rovnopisy, ktoré obdrží Objednávateľ.
2. **Nákup technických prostriedkov, programových prostriedkov a služieb** (čl. II. ods. 2 bod 2.2 Zmluvy)
   1. Zhotoviteľ uskutoční nákup potrebných technických a programových prostriedkov a služieb v počte určenom v Prílohe č. 1 Zmluvy ako aj v prílohe č. 2 Zmluvy.
   2. Zhotoviteľ je povinný zrealizovať inštaláciu technických prostriedkov do vybraných 23 budov uvedených v Prílohe č. 1 Zmluvy a zaistiť ich sfunkčnenie.
   3. Nákup a inštalácia technických a programových prostriedkov musia byť uskutočnené v rozsahu podľa Prílohy č. 1 Zmluvy.
3. **Vyhotovenie Diela.**
   1. Zhotoviteľ je povinný zaistiť integráciu s už existujúcim systémom komplexného informačného systému Objednávateľa (ďalej len „**KIS BBSK**“).
   2. Zhotoviteľ je povinný zaistiť migráciu údajov medzi jednotlivými systémami, a to medzi KIS BBSK a Dielom.
4. **Vybudovanie koncovej služby tzv. datasetov pre poskytovanie údajov z tzv. IoT zariadení BBSK.**
   1. Zhotoviteľ je povinný vyhotoviť datasety, ktoré umožnia zdieľanie dát o spotrebe energií širokej verejnosti. Dáta budú k dispozícii na webovom portáli BBSK.
5. **Školenie administrátorov a užívateľov Diela** (čl. II. ods. 2 bod 2.3 Zmluvy)
   1. Zhotoviteľ je povinný vykonať v rámci Implementácie Diela školenie vybraných užívateľov a administrátorov Diela, na mieste, v termíne a spôsobom dohodnutom v schválenom DNR a v rozsahu podľa Prílohy č. 1 Zmluvy. Potvrdením o vykonaní školenia je prezenčná listina podpísaná účastníkmi školenia.
6. **Dodanie dokumentácie k dodanému Dielu** (čl. II. ods. 2 bod 2.3 Zmluvy)
   1. Zhotoviteľ je povinný v rámci Diela dodať najmä nasledujúcu dokumentáciu k Dielu:
7. Aplikačnú príručku (celkový popis systému)
8. Inštalačnú príručku ( v prípade nasadzovania na cloudovú službu iného Poskytovateľa)
9. Konfiguračnú príručku
10. Integračnú príručku
11. Používateľskú príručku
12. Prevádzkový popis
13. Popis systému z používateľského hľadiska a jeho funkcií
14. Postupy a úkony potrebné pre riadne používanie systému
15. Chybové a neštandardné stavy a dostupné spôsoby ich riešenia;
16. Zdrojové kódy k celému dielu

(ďalej ako „**Dokumentácia**“).

* 1. V prípade, ak po dodaní Dokumentácie dôjde k akýmkoľvek zmenám Dokumentácie, je Zhotoviteľ povinný tieto zmeny zapracovať do Dokumentácie a zároveň odovzdať Objednávateľovi najneskôr 5 (päť) pracovných dní úplnú (aktualizovanú) Dokumentáciu v znení všetkých vykonaných zmien. Pre vylúčenie pochybností, zapracovanie zmien Dokumentácie v zmysle tohto bodu je zahrnuté v cene Diela podľa Zmluvy.
  2. Zhotoviteľ je povinný vypracovať a dodať Dokumentáciu uvedenú v tomto bode v slovenskom jazyku v elektronickej podobe vo formáte MS WORD a v listinnej podobe v počte 2 (dva) rovnopisy, ktoré obdrží Objednávateľ.

1. **Funkčné/akceptačné testovanie v rámci testovacej prevádzky** (čl. II. ods. 2 bod 2.4 tejto Zmluvy)
   1. Zhotoviteľ je povinný oznámiť Objednávateľovi najmenej 5 (päť) pracovných dní vopred pripravenosť na implementáciu Diela do testovacieho prostredia Objednávateľa  a spustenie jeho funkčného testovania.
   2. Rozsah a podmienky testovania (testovacie scenáre) budú súčasťou schváleného DNR.
   3. Výstupom z funkčného/akceptačného testovania podľa tohto bodu bude písomný protokol o vykonaní funkčných testov, ktorý musí obsahovať najmä:
2. dátum vykonania jednotlivých funkčných/akceptačných testov,
3. popis vykonaných jednotlivých funkčných/akceptačných testov,
4. potvrdenie, že plnenie je v súlade so špecifikáciou a podmienkami dohodnutými v schválenom DNR,
5. potvrdenie o vykonaní funkčných/akceptačných testov,
6. zoznam a výsledky funkčných/akceptačných testov,
7. zoznam minoritných vád, ktoré nebránia prechodu do ďalšej fázy testovania Diela ako celku, s uvedením termínu ich odstránenia,
8. mená a funkcie osôb zúčastnených na funkčnom/akceptačnom testovaní,
9. podpisy manažérov projektu oboch Zmluvných strán.
   1. Podmienkou začatia funkčného/akceptačného testovania v rámci testovacej prevádzky, je vykonanie školení podľa ods. 5 tohto článku Zmluvy a dodanie dokumentácie podľa bodu 6.1 tohto článku Zmluvy.
10. **Príprava a nasadenie Diela do produkčnej prevádzky** (čl. II. ods. 2 bod 2.4 Zmluvy)
    1. Zhotoviteľ je povinný elektronicky oznámiť Objednávateľovi pripravenosť na spustenie importu dát a nasadenie Diela do produkčnej prevádzky.
    2. Zhotoviteľ je povinný poskytnúť súčinnosť pri inštalácii a sfunkčnení infraštruktúry produkčnej prevádzky v prostredí Objednávateľa.
11. **Postimplementačná podpora** (čl. II. ods. 2 bod 2.4 Zmluvy)
    1. Zhotoviteľ je povinný poskytovať Objednávateľovi Postimplementačnú podporu v trvaní fázy prípravy a nasadenia Diela do produkčnej prevádzky.
    2. V rámci postimplementačnej podpory je Zhotoviteľ povinný poskytovať Objednávateľovi konzultácie týkajúce sa Diela a podporu za účelom odstránenia vád, ktoré neboli zistené počas testovacej prevádzky Diela ako aj prípadné skryté vady, ktoré sa prejavia počas obdobia postimplementačnej podpory. Vady Diela je Zhotoviteľ povinný na vlastné náklady bezodkladne začať riešiť a odstrániť vo forme a spôsobom podľa tohto odseku (9) Zmluvy.
    3. Pre účely poskytovania postimplementačnej podpory podľa tohto odseku sa vadou Diela rozumie akákoľvek udalosť, pri ktorej je narušená funkčnosť Diela, spôsobujúca jeho čiastočnú alebo úplnú nefunkčnosť. Pre účely stanovenia času na riešenie a odstránenie vád Diela sú tieto vady rozdelené do troch kategórií:
12. Vady kategórie A (významné) – Dielo resp. systém nie je prevádzkyschopný. Vady kategórie B (štandardné) – Dielo resp. Systém je možné používať s obmedzeniami funkcionalít. Vady kategórie C (varovanie) – Dielo resp. systém vykazuje chyby, ale funguje bez obmedzení
    1. Zhotoviteľ je povinný prostredníctvom kvalifikovaného personálu:
       1. ak sa jedná o vady Diela kategórie A podľa bodu 9.3 písm. a) tohto odseku a článku Zmluvy, začať proces definovania takejto Vady (response time) bez zbytočného odkladu, najneskôr nasledujúci pracovný deň od doručenia oznámenia o vzniku vady Diela a odstrániť danú vadu (fix time) najneskôr do 2 (dvoch) pracovných dní od začatia riešenia;
       2. ak sa jedná o vady Diela kategórie B podľa bodu 9.3 písm. b) tohto odseku a článku Zmluvy, začať proces definovania takejto vady (response time) bez zbytočného odkladu, najneskôr do 3 (troch ) pracovných dní od oznámenia vady Diela a odstrániť danú vadu (fix time) najneskôr do 5 (päť) pracovných dní od začatia riešenia ;
       3. ak sa jedná o vady Diela kategórie C podľa bodu 9.3 písm. c) tohto odseku a článku Zmluvy, začať proces definovania takejto vady (response time) bez zbytočného odkladu, najneskôr do 5 ( päť) pracovných dní od oznámenia vady Diela a odstrániť danú vadu (fix time) najneskôr do 10 pracovných dní od začatia riešenia.
    2. Pomoc a podporu pri riešení vzniknutých vád Diela je Objednávateľ povinný nahlásiť Zhotoviteľovi telefonicky na číslo +421 ............. a následne zaslať správu o vade Monitorovacieho systému BBSK na e-mailovú adresu: .....................
    3. Podmienkou ukončenia postimplementačnej podpory je:
13. odstránenie všetkých vád Diela zistených pred a počas obdobia postimplementačnej podpory podľa tohto odseku a článku Zmluvy;
14. dodanie aktualizovanej Dokumentácie.

# Čl. V.

# Cena za Dielo

1. Zmluvné strany sa dohodli na cene za Dielo podľa tejto Zmluvy spolu vo výške .................. EUR bez DPH (slovom ...................... eur bez DPH), ktorej detailná špecifikácia je uvedená v Prílohe č. 2 Zmluvy (ďalej len „**Zmluvná cena**“).
2. **Cena za Dielo** je dohodnutá nasledovne:

Celková cena bez DPH **XXX.XXX,XX Eur**

DPH 20 % XXX.XXX,XX Eur

Celková cena s DPH **XXX.XXX,XX Eur**

(slovom XXX tisíc Eur) (ďalej ako „**Cena za Dielo**“).

1. Zmluvná cena je maximálna, platná počas celej doby trvania tohto zmluvného vzťahu, je stanovená dohodou Zmluvných strán v súlade so zákonom NRSR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a zahŕňa všetky náklady Zhotoviteľa spojené s plnením jeho záväzkov vyplývajúcich z tejto Zmluvy.
2. K Cene za Dielo bude uplatnená DPH v príslušnej výške v zmysle platných právnych predpisov platných na území SR.
3. Cena za Dielo sa bude uhrádzať na základe dvoch faktúr v zmysle čl. VI. Ods. 1 tejto Zmluvy, a to po odovzdaní dohodnutých častí Diela a podpísaní Zápisnice oboma Zmluvnými stranami.

# Čl. VI.

# Platobné podmienky

1. Objednávateľ uhradí **Cenu za** **Dielo** prevodným príkazom, bez preddavkov, po častiach na základe dvoch čiastkových faktúr vystavených Zhotoviteľom na Objednávateľa po riadnom vykonaní a prevzatí jednotlivých častí Diela alebo plnení Zhotoviteľa vyplývajúcich z predmetu tejto Zmluvy v termínoch podľa Zmluvy nasledovne:
2. 20% z Ceny Diela po prevzatí časti Diela DNR;
3. 80% z Ceny Diela po realizácii všetkých etáp/fáz Diela podľa tejto Zmluvy.
4. Splatnosť vystavených faktúr je Zmluvnými stranami dohodnutá na 60 dní od dátumu ich doručenia Objednávateľovi. Faktúra musí spĺňať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov. Ak vystavená a Objednávateľovi doručená faktúra nebude obsahovať touto Zmluvou predpokladané náležitosti stanovené osobitným právnym predpisom, Objednávateľ má právo vrátiť faktúru do termínu jej splatnosti späť Zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry Objednávateľovi.
5. Objednávateľ týmto v zmysle zákona č. 222/2004 Z. z. o dani z pridanej hodnoty v platnom znení udeľuje Zhotoviteľovi súhlas na to, aby mu za dodané služby alebo tovar vystavoval faktúru v elektronickej forme vo formáte pdf. (ďalej len „**elektronická faktúra**“). Elektronická faktúra je v zmysle zákona č. 222/2004 Z. z. o dani z pridanej hodnoty daňovým dokladom. Zhotoviteľ sa zaväzuje elektronickú faktúru doručovať Objednávateľovi prostredníctvom elektronickej pošty, a to na e-mailovú adresu Objednávateľa: [podatelna@bbsk.sk](mailto:podatelna@bbsk.sk) .
6. Každá faktúra je uhrádzaná bankovým prevodom na účet Zhotoviteľa uvedený v záhlaví tejto Zmluvy.
7. Za deň úhrady faktúry sa považuje deň odoslania platby na účet Zhotoviteľa uvedený v záhlaví tejto Zmluvy.
8. Faktúra musí obsahovať nasledovné údaje: (i) odvolávku na Objednávateľovo číslo tejto Zmluvy, (ii) popis plnenia v zmysle predmetu Zmluvy, (iii) bankové spojenie v zmysle Zmluvy, (iv) identifikácia projektu, na základe ktorého je financovaný predmet Zmluvy a (v) príslušné prílohy v súlade s touto Zmluvou (Zápisnica). V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť doručením opravenej faktúry.

# Čl. VII.

# Omeškania a porušenia

1. Zhotoviteľ je povinný za nevykonanie Diela riadne a včas podľa podmienok tejto Zmluvy zaplatiť úrok z omeškania vo výške 0,10 % z Ceny za Dielo za každý aj začatý deň omeškania.
2. V prípade, ak v tejto Zmluve nie je osobitne dojednaná zmluvná pokuta za porušenie konkrétnej zmluvnej povinnosti, platí, že za každé jednotlivé porušenie akejkoľvek zmluvnej povinnosti tejto Zmluvy Zhotoviteľom, môže Objednávateľ požadovať od Zhotoviteľa zaplatenie zmluvnej pokuty vo výške 1.000,- EUR, aj opakovane. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
3. Zaplatením zmluvných pokút sa Zhotoviteľ nezbavuje povinnosti Dielo riadne vykonať alebo dodať plnenie podľa Zmluvy.
4. Zmluvné pokuty dohodnuté touto Zmluvou hradí Zhotoviteľ nezávisle na tom, či a v akej výške vznikne Objednávateľovi škoda, ktorú možno vymáhať samostatne a bez ohľadu na jej výšku.

# Čl. VIII.

# Práva a povinnosti Zmluvných strán

1. Zhotoviteľ sa zaväzuje pri plnení tejto Zmluvy postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo by s prihliadnutím na všetky okolnosti mal poznať. Zhotovitel’ zodpovedá za to, že Dielo bude zhotovené v najvyššej kvalite podľa požiadaviek a podmienok tejto Zmluvy, a že počas plynutia záručnej doby bude mať okrem súladu s požiadavkami Zmluvy aj vlastnosti podľa Zmluvy.
2. Zhotoviteľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s plnením Zmluvy, najmä o prípadných zistených vadách a nedostatkoch Diela, pričom súčasne je povinný navrhovať opatrenia potrebné pre ich odstránenie v súlade s touto Zmluvou.
3. Zhotoviteľ sa zaväzuje začať s vykonávaním Diela najneskôr do 5 (piatich) dní po nadobudnutí účinnosti tejto Zmluvy a Dielo sa zaväzuje odovzdať v Mieste odovzdania a v Čase odovzdania Diela v súlade s článkom III. Zmluvy a harmonogramom, ktorý tvorí Prílohu č. 4 tejto Zmluvy.
4. Zhotoviteľ je povinný odovzdať Objednávateľovi Dielo tak, aby bolo plne funkčné a zodpovedalo špecifikácii podľa Prílohy č. 1 tejto Zmluvy.
5. Zápisnica je vyhotovená Zhotoviteľom v dvoch rovnopisoch, po jednom pre každú Zmluvnú stranu. Zápisnica musí byť podpísaná oboma Zmluvnými stranami pri sprístupnení aj odovzdaní Diela, kedy sa v Zápisnici jej podpísaním oboma Zmluvnými stranami zaznamená zároveň Deň odovzdania Diela a prípadné vady Diela.
6. Zhotoviteľ je povinný obstarať si veci a informácie potrebné na plnenie Zmluvy. Akékoľvek náklady vynaložené na plnenie Zmluvy zo strany Zhotoviteľa, sú už zahrnuté v Zmluvnej cene.
7. Objednávateľ je povinný poskytnúť Zhotoviteľovi za účelom vykonania Diela a poskytnutia služieb Prevádzky a Podpory a Poradenstva potrebnú súčinnosť.
8. Zhotoviteľ berie na vedomie, že Dielo (resp. aj predmet tejto Zmluvy) je financované aj formou NFP v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Zhotoviteľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
   * 1. Poskytovateľ NFP je MIRRI SR;
     2. Riadiaci orgán pre Operačný program Integrovaná infraštruktúra je Ministerstvo dopravy a výstavby Slovenskej republiky;
     3. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
     4. Najvyšší kontrolný úrad SR a ním poverené osoby;
     5. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
     6. Splnomocnení zástupcovia Európskej Komisie a Európskeho dvora audítorov;
     7. Orgán zabezpečujúci ochranu finančných záujmov EÚ;
     8. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.
9. Za strpenie výkonu kontroly podľa Zmluvy a poskytnutie súčinnosti pri výkone kontroly neprináleží Zhotoviteľovi žiadna odmena, náhrada ani iné plnenie. Táto povinnosť trvá aj po zániku Zmluvy. V prípade zmeny vyššie uvedených legislatívnych aktov je Zhotoviteľovi povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.
10. Zhotoviteľ je pri plnení tejto Zmluvy povinný dodržiavať všetky dotknuté ustanovenia aplikovateľných všeobecne záväzných právnych predpisov a technických noriem platných na území Slovenskej republiky.
11. Zhotoviteľ je povinný:
    * 1. Chrániť a presadzovať práva a oprávnené záujmy Objednávateľa.
      2. Riadiť sa pokynmi Objednávateľa. Zhotoviteľ nie je viazaný pokynmi Objednávateľa iba v prípade, pokiaľ sú v rozpore so zákonom či dobrými mravmi.
12. Zhotoviteľ plne zodpovedá za škody spôsobené Objednávateľovi alebo tretej strane porušením svojich zmluvných povinností.
13. Zhotoviteľ sa zaväzuje Dielo vykonať tak, že vykonaním Diela nedôjde v žiadnom rozsahu do žiadneho neoprávneného zásahu do práv tretích osôb chránených autorským právom alebo obdobným právom duševného vlastníctva. Ak v súvislosti s vykonaním Diela, na jeho základe alebo ako jeho výsledok vznikne aj iné dielo spĺňajúce znaky autorského diela podľa zákona č. 185/2015 Z. z. autorský zákon v znení neskorších predpisov (ďalej len „**autorský zákon**“), Zhotoviteľ týmto udeľuje Objednávateľovi Dňom odovzdania Diela v zmysle tejto Zmluvy časovo, vecne a územne neobmedzenú, výhradnú a bezodplatnú licenciu na užívanie takto vzniknutého Diela tak, aby Objednávateľ Dielo alebo jeho časť akokoľvek a za akýmkoľvek účelom používal. Objednávateľ je najmä oprávnený Dielo spracovávať, vyhotovovať rozmnoženiny, zverejňovať, rozširovať a akokoľvek inak používať v zmysle príslušných právnych predpisov, ale tiež ho poskytnúť organizáciám štátnej správy a územnej samosprávy; rozumie sa tiež, že Dielo bude použité aj v zmysle § 53 autorského zákona. Zhotoviteľ zároveň udeľuje dňom prevzatia Diela Objednávateľovi právo udeliť tretej osobe súhlas na jeho použitie v rozsahu udelenej licencie alebo jej časti a tiež súhlas na postúpenie licencie tretej osobe. Zmluvné strany sa zároveň dohodli, že odmena Zhotoviteľa za udelenie licencie Objednávateľovi v zmysle tohto odseku tohto článku je zahrnutá v celom rozsahu v Cene za Dielo podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči Objednávateľovi žiadne nároky. Zhotoviteľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, Zhotoviteľ sa zaväzuje, že po doručení písomnej výzvy uhradí Objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá Objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku platia aj po zániku tejto Zmluvy, z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
14. Zhotoviteľ sa zaväzuje, že Objednávateľ bude po zápisničnom prevzatí Diela od Zhotoviteľa jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, Zhotoviteľ sa zaväzuje, že po doručení písomnej výzvy uhradí Objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá Objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku Zmluvy platia aj po zániku tejto Zmluvy, z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
15. Zhotoviteľ podpisom tejto Zmluvy vyhlasuje, že pri plnení tejto Zmluvy bude dodržiavať ustanovenia zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Zhotoviteľ je povinný predmet tejto Zmluvy vykonávať prostredníctvom legálne zamestnaných osôb.
16. Zhotoviteľ sa ďalej zaväzuje:
    * 1. Umožniť oprávnenej osobe Objednávateľa kontrolu vykonávania Diela.
      2. Včas informovať Objednávateľa o všetkých závadách a nedostatkoch technického a právneho charakteru, ktoré by mohli ohroziť plnenie jeho povinností vyplývajúcich z tejto Zmluvy.
      3. Vrátiť po dokončení Diela bez zbytočného odkladu Objednávateľovi tie podklady a veci, u ktorých si Objednávateľ tento postup pri ich odovzdávaní Zhotoviteľovi písomne vyhradí.
      4. V prípade zmeny v kontaktných osobách nahradí tieto osoby osobami s rovnakou minimálnou odbornou spôsobilosťou, aká bola požadovaná pre osoby na týchto pozíciách.
      5. Zhotoviteľ bude po celú dobu plnenia svojho záväzku vyplývajúceho z tejto Zmluvy výrobcom/oprávneným distribútorom ponúkaného aplikačného programového vybavenia. Bude disponovať oprávnením zahŕňajúcim právo šíriť, nastavovať, udržiavať a v prípade potreby aj upravovať ponúkané aplikačné programové vybavenie, pokiaľ je toto aplikačné programové vybavenie predmetom autorstva alebo dodávky tretej strany.
17. Zhotoviteľ zabezpečí bezpečnosť uložených dát v Diele a bude uchovávať dáta vo vytvorenom software v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
18. Zhotoviteľ je povinný v oblasti bezpečnosti postupovať v súlade s medzinárodnou normou ISO 27001 (Riadenie informačnej bezpečnosti) .
19. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a za škody s tým súvisiace.
20. Zhotoviteľ sa zaväzuje dodať Dielo spolu s dodaním zdrojových kódov a/alebo riešenia na báze open source produktov, aby Objednávateľ po ukončení tejto Zmluvy mohol súťažiť novú zmluvu o podpore a nevznikol tzv. „vendor locking“ v prípade zmeny poskytovateľa služby. Použitie proprietárnych systémov je možné len v prípade, ak sa jedná o štandardne dostupný produkt, pričom musia byť popísané všetky rozhrania a väzby na ostatné komponenty, ktorými je v rámci systému implementovaný a tiež dodať všetky príslušné zdrojové aj výsledné dátové súbory súvisiace s vykonávaním Diela podľa tejto Zmluvy, vrátane prevodu príslušných práv k predmetným dátam tak, aby ich Objednávateľ mohol publikovať, resp. inak využívať ako tzv. otvorené dáta na webovom portáli BBSK a rovnako i na portáli otvorených dát https://data.gov.sk. Dáta musia byť zo strany Zhotoviteľa dodané v štandardných otvorených formátoch napr. CSV, TXT, XLSX, JSON alebo XML alebo v geoformátoch GeoJSON, SHP, prípadne iných strojovo čitateľných a štandardne používaných formátoch.

# Čl. IX.

# Záruka a zodpovednosť za vady

* 1. Zmluvné strany sa dohodli, že záručná doba trvá 60 mesiacov, a začína plynúť odo Dňa odovzdania Diela v súlade s touto Zmluvou.
  2. Povinnosť odstrániť vady a nedorobky nahlásené Objednávateľom sa vzťahuje na vady Diela, ktoré sa prejavia počas záručnej doby. Zhotoviteľ je povinný odstrániť tieto vady a nedorobky bezodkladne, najneskôr v lehote podľa odseku 6 tohto článku Zmluvy.
  3. Objednávateľ zabezpečí okamžité nahlásenie vady Zhotoviteľovi jedným z nasledujúcich spôsobov:  
     prostredníctvom helpdesku na adrese [**..........................**](https://helpdesk.yms.sk)  aleboe-mailom na adresu: **.....................**
  4. Pod zárukou sa rozumie, že Dielo bude spôsobilé na dohodnuté užívanie a počas záruky si zachová vlastnosti dojednané v tejto Zmluve vrátane jej príloh.
  5. Pre účely záruky podľa tohto odseku sa nespôsobilosťou (vadou) Diela rozumie akákoľvek udalosť, pri ktorej je narušená funkčnosť Diela, spôsobujúca jeho čiastočnú alebo úplnú nefunkčnosť. Pre účely stanovenia času na riešenie a odstránenie vád Diela sú tieto vady rozdelené do troch kategórií:
     1. Vady kategórie A (významné) - Dielo resp. Systém nie je prevádzkyschopný;
     2. Vady kategórie B (štandardné) – Dielo resp. Systém je možné používať s obmedzeniami funkcionalít;
     3. Vady kategórie C (varovanie) – Dielo resp. systém vykazuje chyby, ale funguje bez obmedzení.
  6. Zhotoviteľ je povinný prostredníctvom kvalifikovaného personálu:
     1. ak sa jedná o vady Diela kategórie A podľa odseku 5 písm. a) tohto článku Zmluvy, začať proces definovania takejto Vady (response time) bez zbytočného odkladu, najneskôr do 2 (dvoch) pracovných dní od doručenia oznámenia o vzniku vady Diela a odstrániť danú vadu (fix time) najneskôr do 4 (štyroch) pracovných dní od začatia riešenia;
     2. ak sa jedná o vady Diela kategórie B podľa odseku 5 písm. b) tohto článku Zmluvy, začať proces definovania takejto vady (response time) bez zbytočného odkladu, najneskôr do 5 (piatich) pracovných dní od oznámenia vady Diela a odstrániť danú vadu (fix time) najneskôr do 8 (osem) pracovných dní od začatia riešenia;
     3. ak sa jedná o vady Diela kategórie C podľa odseku 5 písm. c) tohto článku Zmluvy, začať proces definovania takejto vady (response time) bez zbytočného odkladu, najneskôr do 10 (desať) pracovných dní od oznámenia vady Diela a odstrániť danú vadu (fix time) najneskôr do 20 pracovných dní od začatia riešenia.
  7. Nároky Objednávateľa voči Zhotoviteľovi vyplývajúce zo zodpovednosti za vady sa nedotýkajú nárokov na náhradu škody alebo na zmluvnú pokutu.

# Čl. X.

# Využitie subdodávateľov

1. Zhotoviteľ predkladá v prílohe č. 7 k tejto Zmluve zoznam všetkých svojich subdodávateľov s uvedením ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Zhotoviteľ zaväzuje bez výhrad rešpektovať.
4. Povinnosti uvedené v ods. 1 a 2 tohto čl. Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
5. Zhotoviteľ je oprávnený plniť predmet tejto Zmluvy výlučne prostredníctvom subdodávateľov podľa tohto čl. Zmluvy. Za plnenie subdodávateľa zodpovedá Zhotoviteľ ako za plnenie vlastné. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania takýchto činností Expertom, je Zhotoviteľ povinný zabezpečiť nahradenie Experta inou osobou spĺňajúcou podmienku účasti podľa § 34 ods. 1 písm. g) ZVO pre daného Experta tak, ako bola stanovená vo verejnom obstarávaní, o čom bezodkladne písomne upovedomí Objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Zmluvné strany sa dohodli za účelom zabezpečenia všetkých povinností Zhotoviteľa podľa tohto čl. Zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany Zhotoviteľa, má Objednávateľ okrem práva odstúpiť od Zmluvy, aj nárok na zmluvnú pokutu vo výške 5 % z celkovej Ceny podľa tejto Zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností Zhotoviteľa a celkovú cenu za plnenie podľa tejto Zmluvy. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje Zhotoviteľa povinností podľa tohto čl. Zmluvy.

# Čl. XI.

# Ukončenie Zmluvy

1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy podľa tejto Zmluvy.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode, alebo (ak nie je uvedené inak) dňom účinnosti takejto dohody. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Ak Zhotoviteľ koná v rozpore s touto Zmluvou, súťažnými podkladmi, právnymi predpismi alebo pokynmi Objednávateľa a na písomnú výzvu Objednávateľa toto konanie a jeho následky v určenej lehote neodstráni, je Objednávateľ oprávnený od Zmluvy odstúpiť.
4. Objednávateľ si vyhradzuje právo odstúpenia od Zmluvy aj bez predchádzajúcej písomnej výzvy, ak Zhotoviteľ nedodrží podmienky vykonania Diela podľa Zmluvy a súťažných podkladov, alebo ak nie je Zhotoviteľ schopný zabezpečiť vykonanie Diela podľa tejto Zmluvy.
5. Odstúpenie od Zmluvy musí mať písomnú formu a musí byť druhej Zmluvnej strane doručené. Pokiaľ v tejto Zmluve nie je dohodnuté inak, účinky odstúpenia nastávajú ex nunc dňom doručenia odstúpenia druhej Zmluvnej strane.
6. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou Zmluvných strán. V prípade, že nedôjde k dohode, obrátia sa na príslušný súd v systéme súdnictva Slovenskej republiky.

# Čl. XII.

# Záverečné ustanovenia

1. Táto Zmluva môže byť zmenená vzostupne očíslovanými písomnými dodatkami podpísanými obidvomi Zmluvnými stranami vyhotovenými v rovnakom počte vyhotovení s platnosťou originálu ako je vyhotovená táto Zmluva.
2. Táto Zmluva je vyhotovená v troch (3) rovnopisoch s platnosťou originálu, z ktorých Zhotoviteľ obdrží jeden (1) rovnopis a Objednávateľ dva (2) rovnopisy Zmluvy.
3. Táto Zmluva nadobúda platnosť dňom jej podpisu oprávnenými zástupcami obidvoch Zmluvných strán a účinnosť kumulatívnym splnením nasledovných podmienok:
   1. dňom nasledujúcim po dni jej zverejnenia v  Centrálnom registri zmlúv vedenom Úradom vlády SR ([www.crz.gov.sk](http://www.crz.gov.sk)) v zmysle § 47a zákona č. 40/1964 Zb. Občiansky zákonník v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a
   2. nadobudnutím účinnosti zmluvy o NFP uzatvorenej s MIRRI SR na základe schválenej ŽoNFP pre projekt s názvom: Energetický manažment BBSK v rámci výzvy č. OPII-2021/7/17-DOP s názvom Moderné technológie II (poskytovateľ: MIRRI SR ako Sprostredkovateľský orgán pre Operačný program: Integrovaná infraštruktúra, a konajúci v zastúpení Ministerstva dopravy a výstavby Slovenskej republiky ako Riadiaceho orgánu pre Operačný program: Integrovaná infraštruktúra).
4. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
5. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
6. Zhotoviteľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia nad rozsah dohodnutý v tejto Zmluve, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní a protokolárnom prebratí od Zhotoviteľa. Zhotoviteľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia Zmluvných strán plne spôsobilí na právne úkony potvrdzujú vlastnoručnými podpismi.
8. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
9. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo kupujúceho požadovať od Zhotoviteľa zaplatenie zmluvnej pokuty vo výške maximálneho finančného limitu (celkovej výšky ceny) dohodnutého podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
12. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto Zmluvy malo dochádzať k spracúvaniu osobných údajov zo strany ktorejkoľvek Zmluvnej strany ako sprostredkovateľom v mene druhej Zmluvnej strany ako ich prevádzkovateľa, Zmluvné strany uzatvoria pred začatím ich spracúvania dohodu o podmienkach spracovania osobných údajov.
13. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak Objednávateľ neurčí inak.

13.1 V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t.j. Zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú

13.2 V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky Zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.

13.3 V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:

1. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
2. vzájomne si písomne oznámiť všetky údaje, ktoré budú potrebné pre tento spôsob doručovania,
3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 13 bod 13.1. alebo 13.2. tejto Zmluvy.

1. Zmluvné strany si túto Zmluvu prečítali, rozumejú všetkým jej podmienkam a použitým pojmom, súhlasia s jej obsahom a prehlasujú, že je uzavretá slobodne, vážne, nie v tiesni ani za nevýhodných podmienok. Na dôkaz čoho Zmluvné strany pripájajú svoje podpisy.
2. Neoddeliteľnou súčasťou tejto Zmluvy sú jej nasledovné prílohy:

Príloha č. 1 – Technická špecifikácia Diela;

Príloha č. 2 – Cenová kalkulácia Diela;

Príloha č. 3 – Zoznam objektov

Príloha č. 4 – Harmonogram vyhotovenia Diela

Príloha č. 5 - Technická špecifikácia položiek 1-11

Príloha č. 6 - Projektové riadenie

Príloha č. 7 – Zoznam subdodávateľov

|  |  |
| --- | --- |
| V Banskej Bystrici, dňa .......................  **Objednávateľ :**  Banskobystrický samosprávny kraj  ...............................................  Mgr. Ondrej Lunter, predseda  Banskobystrického samosprávneho kraja | V ......................., dňa .......................  **Zhotoviteľ :**  XXX  ...............................................  XXX  XXX |